Un caz dramatic a fost consemnat peste ocean, acolo unde o profesoară a fost ucisă de fiul ei de 25 de ani. Reacția surprinzătoare avută de tatăl tânărului după această tragedie.
O profesoară de școală primară din Burbank, California, a fost găsită moartă în casa ei marți seară. Fiul ei în vârstă de 25 de ani a fost arestat de poliție sub suspiciunea de crimă.
Karyn Lombardo, în vârstă de 57 de ani, a predat la școala Burbank Unified peste 30 de ani. Poliția și paramedicii au sosit marți la domiciliul victimei, în jurul orei 22, fiind sesizați ”cu privire la o femeie inconștientă” în urma unui eveniment.
Poliția din Burbank a spus că ofițerii și paramedicii au găsit-o pe Lombardo inconștientă. În ciuda eforturilor depuse de medici, ea a fost declarată moartă la fața locului. Ea locuia alături de soțul și fiul ei.
Kyle Lombardo, fiul profesoarei, a fost arestat ”pe baza informațiilor obținute și a dovezilor de la fața locului care dezvăluie că i-a cauzat moartea în timpul unei altercații în casa familiei”, a spus poliția.
Suspectul a fost arestat sub acuzația de crimă. I-a fost stabilită o cauțiune de 2 milioane de dolari. Nu au fost dezvăluite alte detalii în acest moment, notează cei de la CBS News.
Un oficial de la școala unde presa Karyn spune că pierderea acesteia va fi resimțită în tot orașul. ”Gândurile și rugăciunile noastre sunt alături de familia și prietenii doamnei Lombardo și de toți cei ale căror vieți au fost schimbate pentru totdeauna în bine prin dăruirea neobosită și serviciul ei pentru tinerii din Burbank”, a spus John Paramo.
Tânărul de 25 de ani care este acuzat de moartea mamei sale s-a luptat cu probleme de sănătate mintală și nu a intenționat să o omoare, a spus tatăl său într-un interviu acordat presei americane.
Vince Lombardo spune că fiul său Kyle a fost diagnosticat în copilărie cu sindromul Asperger. Vorbim de o formă de autism care duce la dificultăți în interacțiunea socială. ”Este afectat mental. Nu a vrut să o omoare“, a spus tatăl suspectului.
”Fiul meu m-a sunat și mi-a spus pe scurt ce s-a întâmplat. A existat un fel de altercație în care a soția mea a fost lovită în zona capului”, mai spune soțul profesoarei ucise. Bărbatul a mai dezvăluit că fiul său, Kyle, ia medicamente, dar acestea nu sunt eficiente.